Here is a page extracted from Wikipedia that may contain CSS, HTML, and a lot of unformatted text.

Title: پيرو
Content: پيرو، رسميا لجمهورية د پيرو (بالصبليونية: República del Perú - بل كيتشوا: Piruw Ripuwlika - بلآيمارا: Piruw Suyu) هي بلاد جات ف لغرب ديال أمريكا لجنوبية. تايحدّوها من الشمال لإكواطًور و كولومبيا، من الشرق لبريزيل، من لجنوب الشرقي بوليڤيا، من لجنوب شيلي، ومن لغرب لمحيط لهادي. هي بلاد عندها جغرافيا متنوعة بزاف، فيها الصحرا ولغابات والجبال و لبحورا، و مقسومة على 25 منطقة. من جيهت لمساحة، هي تالت أكبر بلاد ف أمريكا اللاتينية، من مورا لبريزيل و لارجونتين.

لبلاصة اللي فيها پيرو عندها تاريخ قديم و دازو عليها بزاف د لحضارات. أول وحدا فيهم (نوتي شيكو) كانت هادي 3500 عام من قبل لميلاد. ف لقرن 16 دخلو الصبليون للمنطقة و ستعمروها. ف 1821 ستاقلات لبلاد رسميا و ولاّت جمهورية. ف لقرن 20، دازت لبلاد من بزاف ديال لمشاكل، آخر واحد فيها كان هو لوقت ديال الديكتاتورية ديال آلبيرطو فوجي موري.

تيسكنو ف پيرو تقريبا 32.8 مليون د الناس و لعاصمة ديالها هي ليما. اللغة الرسمية د لبلاد هي الصبليونية، و على حساب الدستور، كاين لغات رسمية آخرا، ولكن غي فلبلايص اللي كيتهضرو فيهم (بحال لكيتشوا ولآيمارا). لفلوس اللي كاتخدّم ف لبلاد هي الصول، و التقافة د لبلاد مخلّطة من بين ݣاع التقافات اللي تلاقاو فيها د السكان لأصليين و لأوروپيين و لأفارقة و لآسياوين. پيرو داخلة ف بزاف د لمنضمات الدولية بحال لأمم لمتحدة و منضمة التجارة لعالمية و التحالف د لمحيط لهادي و ميركوسور و لمنضمة د لبلدان لأمريكية.

عيون لكلام 

 
بلدان د أمريكا لجانوبية
مقالات فيها مصدر و 3000 بايت